《十虫吟》
宋代·舒岳祥

虫有避债夫，缉茧枝间缀。
窃食柽松毛，负之以为盖。
首鼠开两端，见人深拒闭。
想汝作债初，已作逃匿计。
小儿不汝赦，推寻见根柢。
计穷挺身走，终日失其竁。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。